# ברכות התורה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביהדות, ברכות התורה הן ברכות שמברכים לפני לימוד תורה.

ברכות התורה בנויות מסדרה של ברכות. בתחילה מברכים לפי הנוסח הקבוע של ברכת המצוות, "... אשר קדשנו במצוותיו וציוונו על דברי תורה" (בנוסחים אחרים: "לעסוק בדברי תורה"). אחר כך מוסיפים בקשה להצלחה בלימוד התורה: "והערב נא ה' אלוהינו את דברי התורה בפינו...". פוסקי ההלכה חלוקים בשאלה אם פסקה זו היא המשך לברכה הקודמת או ברכה בפני עצמה. אחרי הבקשה מברכים ברכה נוספת, "ברוך... אשר בחר בנו מכל העמים ונתן לנו את תורתו, ברוך אתה ה' נותן התורה".

לפי ההלכה אומרים את סדרת הברכות הזו כל בוקר (יחד עם ברכות השחר), ואחר כך אומרים סדרה קצרה של דברי תורה כדי שהברכה תהיה סמוכה ללימוד תורה. לפני שמברכים את הברכה בבוקר אסור ללמוד תורה. הזדמנות אחרת שבה מברכים את ברכות התורה היא בקריאת התורה בבית הכנסת: כל עולה לתורה מברך את ברכת "אשר בחר בנו" לפני תחילח הקריאה, ואחרי הקריאה מברכים "ברוך... אשר נתן לנו תורת אמת וחיי עולם נטע בתוכנו".

לפי הגמרא הציווי לברך לפני לימוד תורה נלמד מן התורה שבכתב (מדאורייתא), בניגוד לרוב הברכות שהן מתקנת חכמים (מדרבנן). הפרשנים חלוקים בשאלה מה אופייה של ברכה זו, האם היא ברכת המצוות או ברכת השבח.

לפי הגמרא במסכת בבא מציעא (דף פה), אחת הסיבות לחורבן הארץ היא "שלא ברכו בתורה תחילה".

מקור: http://he.wikipedia.org../../../%D7%91/%D7%A8/%D7%9B/%D7%91%D7%A8%D7%9B%D7%95%D7%AA_%D7%94%D7%AA%D7%95%D7%A8%D7%94.html

קטגוריה: ברכות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש